કોઈના જીવન પર ફિલ્મ બનાવવી એ બૉલીવુડ કે હૉલીવુડમાં ચૅલેન્જિંગની સાથે જટિલ ટાસ્ક કહી શકાય. ડિરેક્ટર અને સ્ક્રીનપ્લે રાઇટર પાસે ખૂબ જ પાવરફુલ સ્ટોરી હોવાની જ, પણ એને પર્ફેક્શનથી દર્શકો સામે લાવવી એ ખૂબ જ મોટો ભાર ગણી શકાય. સૈનિક બાદ ચૅમ્પિયન એથ્લીટમાંથી સંજોગોને આધીન ડાકુ બનેલા પાન સિંહ તોમરની સ્ટોરી ખૂબ જ રસપ્રદ ગણી શકાય અને તિગ્માંશુ ધુલિયા જેવા બાહોશ ડિરેક્ટરના હાથમાં એની કમાન હોવાને કારણે ગઈ કાલે રિલીઝ થયેલી ‘પાન સિંહ તોમર’ એ ભુલાઈ ગયેલી વ્યક્તિને યોગ્ય શ્રદ્ધાંજલિ આપી શકે છે.